पाएं अपने शहर की ताज़ा ख़बरें और फ्री ई-पेपरडाउनलोड करें
सरकार की लाख कोशिशों के बावजूद कोरोना संक्रमण थमने का नाम नहीं ले रहा है। संक्रमण की रोक के लिए लगाए गए कोरोना कर्फ्यू के दौरान लोग बिना वजह बाहर घूमने निकल रहे हैं। ऐसे लोगों के खिलाफ अब पुलिस सख्त कार्रवाई करेगी।
एसपी विवेक सिंह ने सोमवार को जिले के सभी थाना प्रभारियों व ट्रैफिक पुलिस को निर्देश दिए कि अब जो भी बिना वजह बाहर दिखे उस पर चालानी कार्रवाई सहित प्रतिबंधात्मक कार्रवाई सहित कोरोना कर्फ्यू उल्लंघन करने का प्रकरण दर्ज किया जाए।
एसपी विवेक सिंह ने शहरवासियों से अपील की है कि वे बिना वजह बाहर न निकले। सोशल डिस्टेंस का पालन करें। अगर कोई भी बिना वजह घूमते पाया जाता है तो उसके खिलाफ सख्त कार्रवाई की जाएगी।
46 लोगों पर प्रतिबंधात्मक हुई कार्रवाई
कोतवाली टीआई टीआई बीएल मंडलोई, उपनिरीक्षक सुभाष नावड़े, भुवन वास्कले व टीम ने बांबे बाजार क्षेत्र में बिना वजह घूमने वालों के खिलाफ कार्रवाई करते हुए। बिना मास्क के घूम रहे 55 चालान, 6 सोशल डिस्टेंस, 12 मोटर व्हीकल एक्ट, 26 प्रतिबंधात्मक कार्रवाई व 188 के तहत दो लोगों के खिलाफ कार्रवाई की।
इनके अलावा मोघट थाना टीआई बीएल अटोदे व उनकी टीम ने 24 चालान बिना मास्क व 8 लोगों के खिलाफ प्रतिबंधात्मक कार्रवाई की। जसवाड़ी रोड पर राम नगर पुलिस चौकी प्रभारी रमेश मोरे ने 12 लोगों के खिलाफ प्रतिबंधात्मक कार्रवाई की।
यातायात डीएसपी संतोष कौल व सूबेदार धरमसिंह जामोद और उनकी टीम ने बिना मास्क के घूम रहे 30 लोगों का चालान बनाया। 19 चालान मोटर व्हीकल एक्ट सहित 3 सोशल डिस्टेंस के चालान बनाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn